Държавен вестник, бр. 55, 2021 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  55
през 365-те дни, предхождащи прехвърляне-
то, тези акции, дялове или подобни участия 
получават повече от 75 процента от тяхната 
стойност, пряко или непряко, от недвижимо 
имущество, разположено в другата договаряща 
държава, различно от недвижимо имущество, 
в което това дружество извършва своята ак-
тивна стопанска дейност, могат да се облагат 
с данък в тази друга държава. Независимо 
от това, такива печалби се облагат само в 
първата посочена държава, когато:
а) печалбите са получени в хода на сли-
ване/вливане или разделяне/отделяне;
б) печалбите са получени от прехвърля-
нето на акции, които са котирани на 
призната фондова борса;
в) печалбите са получени от пенсионен 
фонд.
5. Печалби от прехвърляне на всякакво 
имущество, различно от посоченото в ал. 1, 
2, 3 и 4, се облагат с данък само в догова-
рящата държава, на която прехвърлителят е 
местно лице.
6. Когато физическо лице е било местно 
лице на едната договаряща държава и е станало 
местно лице на другата договаряща държава, 
разпоредбите на ал. 5 няма да възпрепятстват 
първата посочена държава да облага съгласно 
своето вътрешно законодателство увеличената 
стойност на акции, дялове, сертификати за 
участие в печалбата, кол опции и плодополз-
ването на акции, дялове и сертификати за 
участие в печалбата на дружество и вземанията 
за дълг на дружество за периода, през който 
това физическо лице е било местно лице в 
първата посочена държава.
Член 14
Доходи от трудово правоотношение
1. Като се имат предвид разпоредбите на 
чл. 15, 17, 18, 19 и 20, заплати, надници и 
други подобни възнаграждения, получени от 
местно лице на едната договаряща държава 
въз основа на трудово правоотношение, се 
облагат с данък само в тази държава, освен 
ако трудът се полага в другата договаряща 
държава. Ако трудът се полага по този начин, 
така получените възнаграждения могат да се 
облагат с данък в тази друга държава.
2. Независимо от разпоредбите на ал. 1 
възнаграждение, получено от местно лице на 
едната договаряща държава за положен труд 
в другата договаряща държава, се облага с 
данък само в първата посочена държава, ако:
а) получателят пребивава в другата държава 
за период или периоди, ненадвишаващи 
общо 183 дни във всеки дванадесетме-
сечен период, започващ или завършващ 
в съответната данъчна година; и
б) възнаграждението е платено от или 
за сметка на работодател, който не е 
местно лице на другата държава; и
в) възнаграждението не е за сметка на 
място на стопанска дейност, което рабо-
тодателят притежава в другата държава.
3. Независимо от предходните разпоредби 
на този член възнаграждение, получено от 
местно лице на едната договаряща държава 
за положен труд на борда на кораб, самолет 
или пътно превозно средство, използвани в 
международния транспорт, или на борда на 
речен кораб, използван в речния транспорт, 
се облага с данък само в тази държава.
Член 15
Директорски възнаграждения
Директорски възнаграждения и други 
плащания, получени от местно лице на една-
та договаряща държава в качеството му на 
член на борд на директорите на дружество, 
което е местно лице на другата договаряща 
държава, могат да се облагат с данък в тази 
друга държава.
Член 16
Художествени изпълнители и спортисти
1. Независимо от разпоредбите на чл. 7 
и 14 доходите, получени от местно лице на 
едната договаряща държава в качеството му 
на художествен изпълнител, като театрален, 
кино-, радио- или телевизионен артист, или 
музикант, или спортист, от личната му дейност 
като такъв, извършвана в другата договаряща 
държава, могат да се облагат с данък в тази 
друга държава.
2. Когато доходи от личната дейност, из-
вършвана от художествен изпълнител или 
спортист в качеството му на такъв, се полу-
чават не от самия художествен изпълнител 
или спортист, а от друго лице, тези доходи, 
независимо от разпоредбите на чл. 7 и 14, 
могат да се облагат с данък в договарящата 
държава, в която се извършва дейността на 
художествения изпълнител или спортиста.
3. Разпоредбите на ал. 1 и 2 на този член 
няма да се прилагат за доходи, получени от 
местно лице на едната договаряща държава от 
дейности, извършвани в другата договаряща 
държава, когато посещението в тази друга 
държава се финансира повече от 50 процента 
от публични фондове на едната или двете 
договарящи държави или техни политически 
подразделения или органи на местна власт, 
или се извършва съгласно културно споразу-
мение между правителствата на договарящите 
държави. В този случай доходите се облагат 
само в договарящата държава, на която ху-
дожественият изпълнител или спортистът е 
местно лице.
Член 17
Пенсии, анюитети и социално-осигурителни 
плащания
1. Пенсии и други подобни плащания, 
както и анюитети, възникващи в едната дого-
варяща държава и изплатени на местно лице